《清江劝驾送举人二首》
宋代·王炎

藏山有良玉，潜渊有明珠。
宝气露光彩，见者讵肯遗。
贤士抱良贵，又与珠玉殊。
方其未达时，眇然一布韦。
时来取通显，乘轩而执圭。
鹤书出阊阖，嗣圣清明初。
弹冠今汇征，駸駸上天衢。
显亲与事君，忠孝当无亏。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。